CELEX: 32012D0285
Language: el
Date: 2012-05-31 00:00:00
Title: Απόφαση 2012/285/ΚΕΠΠΑ του Συμβουλίου, της 31ης Μαΐου 2012 , για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου και για την κατάργηση της απόφασης 2012/237/ΚΕΠΠΑ

1.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 142/36
            
         ΑΠΌΦΑΣΗ 2012/285/ΚΕΠΠΑ ΤΟΥ ΣΥΜΒΟΥΛΊΟΥ
   της 31ης Μαΐου 2012
   για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου και για την κατάργηση της απόφασης 2012/237/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 3 Μαΐου 2012 το Συμβούλιο εξέδωσε την απόφαση 2012/237/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου (1).
            
         
               (2)
            
            
               Στις 18 Μαΐου 2012 το Συμβούλιο Ασφαλείας των Ηνωμένων Εθνών εξέδωσε την απόφαση 2048 (2012) με την οποία επιβάλλεται ταξιδιωτική απαγόρευση σε όσους επιχειρούν την παρεμπόδιση της αποκατάστασης της συνταγματικής τάξης ή την ανάληψη δράσεων που υπονομεύουν τη σταθερότητα στη Δημοκρατία της Γουινέα-Μπισάου και ιδιαίτερα σε όσους διαδραμάτισαν πρωταγωνιστικό ρόλο στο πραξικόπημα της 12ης Απριλίου 2012 και προσπαθούν με τις ενέργειές τους να υπονομεύσουν το κράτος δικαίου, να περιορίσουν τον κυρίαρχο ρόλο της πολιτικής εξουσίας και να επιβάλλουν την ατιμωρησία και την αστάθεια στη χώρα.
            
         
               (3)
            
            
               Λόγω της σοβαρότητας της κατάστασης στη Δημοκρατία της Γουινέας-Μπισάου, θα πρέπει να προστεθούν νέα πρόσωπα στους καταλόγους των προσώπων και οντοτήτων που αποτελούν αντικείμενο περιοριστικών μέτρων, ως έχει στην απόφαση 2012/237/ΚΕΠΠΑ.
            
         
               (4)
            
            
               Συνεπώς, η απόφαση 2012/237/ΚΕΠΠΑ θα πρέπει να αντικατασταθεί από την παρούσα απόφαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη λαμβάνουν τα απαραίτητα μέτρα για να εμποδίζουν την είσοδο στο έδαφός τους ή τη διαμέσου του εδάφους τους διέλευση:
   
               α)
            
            
               των προσώπων που κατονομάζονται στο παράρτημα της ΑΣΑΗΕ 2048 (2012) καθώς και άλλων προσώπων που κατονομάζονται από το Συμβούλιο Ασφαλείας ή την επιτροπή της παραγράφου 9 της ΑΣΑΗΕ 2048 (2012) («η επιτροπή») σύμφωνα με την παράγραφο 6 της ΑΣΑΗΕ 2048 (2012), όπως αναφέρονται στο παράρτημα Ι·
            
         
               β)
            
            
               των προσώπων που δεν καλύπτονται από το παράρτημα Ι και υποστηρίζουν ή συμμετέχουν σε ενέργειες που απειλούν την ειρήνη, την ασφάλεια ή τη σταθερότητα στη Δημοκρατία της Γουινέας-Μπισάου, καθώς και των προσώπων που συνδέονται με αυτά, όπως απαριθμούνται στο παράρτημα ΙΙ.
            
         2.   Η παράγραφος 1 δεν υποχρεώνει τα κράτη μέλη να αρνούνται σε δικούς τους υπηκόους την είσοδο στο έδαφός τους.
   3.   Η παράγραφος 1 στοιχείο α) δεν εφαρμόζεται εφόσον η επιτροπή αποφασίσει:
   
               α)
            
            
               ότι το ταξίδι δικαιολογείται για ανθρωπιστικούς λόγους, συμπεριλαμβανομένων των θρησκευτικών υποχρεώσεων· ή
            
         
               β)
            
            
               ότι η εξαίρεση θα προωθούσε τους στόχους της ειρήνης και της εθνικής συμφιλίωσης στη Δημοκρατία της Γουινέας-Μπισάου και της σταθερότητας στην περιοχή.
            
         4.   Η παράγραφος 1 στοιχείο α) δεν εφαρμόζεται όταν η είσοδος ή η διέλευση είναι αναγκαία για τη διεξαγωγή δικαστικής διαδικασίας.
   5.   Η παράγραφος 1 στοιχείο β) εφαρμόζεται με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση του διεθνούς δικαίου και συγκεκριμένα:
   
               α)
            
            
               ως χώρα η οποία φιλοξενεί διεθνή διακυβερνητική οργάνωση·
            
         
               β)
            
            
               ως χώρα η οποία φιλοξενεί διεθνή διάσκεψη που συγκαλείται από τα Ηνωμένα Έθνη ή διεξάγεται υπό την αιγίδα τους·
            
         
               γ)
            
            
               βάσει πολυμερούς συμφωνίας περί παροχής προνομίων και ασυλιών· ή
            
         
               δ)
            
            
               δυνάμει της Συνθήκης Συνδιαλλαγής του 1929 (Σύμφωνο του Λατερανού) που έχει συναφθεί μεταξύ της Αγίας Έδρας (Κράτος του Βατικανού) και της Ιταλίας.
            
         6.   Η παράγραφος 5 θεωρείται ότι ισχύει και όταν ένα κράτος μέλος φιλοξενεί τον Οργανισμό για την Ασφάλεια και τη Συνεργασία στην Ευρώπη (ΟΑΣΕ).
   7.   Το Συμβούλιο ενημερώνεται δεόντως σε όλες τις περιπτώσεις που ένα κράτος μέλος παραχωρεί απαλλαγή σύμφωνα με τις παραγράφους 5 ή 6.
   8.   Τα κράτη μέλη μπορούν να χορηγούν εξαιρέσεις από τα μέτρα που επιβάλλει η παράγραφος 1 στοιχείο β) όταν το ταξίδι δικαιολογείται για επείγοντες ανθρωπιστικούς λόγους ή για συμμετοχή σε διακυβερνητικές συνόδους, μεταξύ των οποίων και συνεδριάσεις που υποστηρίζονται από την Ένωση, ή συνεδριάσεις που φιλοξενούνται από κράτος μέλος που ασκεί την προεδρία του ΟΑΣΕ, κατά τις οποίες διεξάγεται πολιτικός διάλογος για την άμεση προαγωγή της δημοκρατίας, των ανθρώπινων δικαιωμάτων και του κράτους δικαίου στη Δημοκρατία της Γουινέας-Μπισάου.
   9.   Το κράτος μέλος που επιθυμεί να χορηγήσει τις προβλεπόμενες στην παράγραφο 8 εξαιρέσεις απευθύνει γραπτή κοινοποίηση στο Συμβούλιο. Η εξαίρεση θεωρείται πως χορηγείται εάν κανένα από τα μέλη του Συμβουλίου δεν διατυπώσει εγγράφως αντίρρηση εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που διατυπωθεί αντίρρηση από ένα ή περισσότερα μέλη του Συμβουλίου, το Συμβούλιο μπορεί ωστόσο να αποφασίσει με ειδική πλειοψηφία να χορηγήσει την προτεινόμενη εξαίρεση.
   10.   Σε περιπτώσεις στις οποίες, σύμφωνα με τις παραγράφους 5, 6, 8 και 9, κράτος μέλος επιτρέπει την είσοδο ή τη διέλευση από το έδαφός του των απαριθμούμενων στο παράρτημα ΙΙ προσώπων, η άδεια ισχύει αποκλειστικά για τον σκοπό για τον οποίο χορηγήθηκε και για τα πρόσωπα τα οποία αφορά.
   Άρθρο 2
   1.   Δεσμεύονται όλα τα κεφάλαια και οι οικονομικοί πόροι που ανήκουν κατά κυριότητα ή κατοχή ή τελούν υπό τον έλεγχο των φυσικών ή νομικών προσώπων, των οντοτήτων ή των φορέων που υποστηρίζουν ή συμμετέχουν σε ενέργειες που απειλούν την ειρήνη, την ασφάλεια ή τη σταθερότητα στη Δημοκρατία της Γουινέας-Μπισάου, καθώς και των φυσικών ή νομικών προσώπων, οντοτήτων ή φορέων που συνδέονται με αυτά, όπως απαριθμούνται στο παράρτημα ΙΙΙ.
   2.   Κανένα κεφάλαιο ή οικονομικός πόρος δεν θα διατεθεί, άμεσα ή έμμεσα, στα φυσικά ή νομικά πρόσωπα, οντότητες ή οργανισμούς που περιλαμβάνονται στο παράρτημα ΙΙΙ.
   3.   Η αρμόδια αρχή του κράτους μέλους μπορεί να επιτρέπει την ελευθέρωση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό όρους που κρίνει σκόπιμους, αφού ορίσει ότι τα κεφάλαια ή οικονομικοί πόροι:
   
               α)
            
            
               είναι αναγκαία για την κάλυψη βασικών αναγκών των προσώπων που περιλαμβάνονται στο παράρτημα ΙΙΙ και των εξαρτώμενων από αυτά μελών της οικογενείας τους, συμπεριλαμβανομένης της πληρωμής ειδών διατροφής, ενοικίου ή ενυπόθηκου δανείου, φαρμάκων και ιατρικής θεραπείας, φόρων, ασφαλίστρων και τελών σε επιχειρήσεις κοινής ωφελείας·
            
         
               β)
            
            
               προορίζονται αποκλειστικά για την πληρωμή εύλογων επαγγελματικών αμοιβών και για την κάλυψη δαπανών που έχουν σχέση με την παροχή νομικών υπηρεσιών·
            
         
               γ)
            
            
               προορίζονται αποκλειστικά για την καταβολή τελών ή για δαπάνες παροχής υπηρεσιών για συνήθη τήρηση ή φύλαξη δεσμευμένων κεφαλαίων και οικονομικών πόρων·
            
         
               δ)
            
            
               είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει, στις άλλες αρμόδιες αρχές και την Επιτροπή, τουλάχιστον δύο εβδομάδες πριν από τη χορήγηση της άδειας, τους λόγους για τους οποίους κρίνει ότι πρέπει να χορηγηθεί ειδική άδεια.
            
         Τα κράτη μέλη ενημερώνουν τα άλλα κράτη μέλη και την Επιτροπή για κάθε άδεια την οποία χορηγούν κατ’ εφαρμογή της παρούσης παραγράφου.
   4.   Κατά παρέκκλιση από την παράγραφο 1, η αρμόδια αρχή κράτους μέλους μπορεί να επιτρέπει την αποδέσμευση ορισμένων δεσμευμένων κεφαλαίων ή οικονομικών πόρων, εφόσον τηρούνται οι ακόλουθες προϋποθέσεις:
   
               α)
            
            
               τα προκείμενα κεφάλαια ή οικονομικοί πόροι υπόκεινται σε δέσμευση βάσει δικαστικής, διοικητικής ή διαιτητικής απόφασης, επιβληθείσα πριν από την ημερομηνία κατά την οποία το αναφερόμενο στην παράγραφο 1 πρόσωπο, οντότητα ή οργανισμός περιελήφθη στο παράρτημα ΙΙΙ, ή σε δικαστική, διοικητική ή διαιτητική απόφαση, εκδοθείσα πριν την ημερομηνία αυτή·
            
         
               β)
            
            
               τα κεφάλαια και οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις οι οποίες έχουν κατοχυρωθεί βάσει τέτοιας δέσμευσης ή που έχουν αναγνωριστεί ως έγκυρες μέσω απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων τα οποία εγείρουν τέτοιες απαιτήσεις·
            
         
               γ)
            
            
               η δέσμευση ή δικαστική απόφαση δεν γίνεται προς όφελος φυσικού ή νομικού προσώπου, οντότητας ή οργανισμού που κατονομάζεται στο παράρτημα ΙΙΙ·
            
         
               δ)
            
            
               η αναγνώριση της διαταγής ή της απόφασης δεν αντιβαίνει στη δημόσια τάξη του ενδιαφερομένου κράτους μέλους.
            
         Τα κράτη μέλη ενημερώνουν τα άλλα κράτη μέλη και την Επιτροπή για κάθε άδεια την οποία χορηγούν κατ’ εφαρμογή της παρούσης παραγράφου.
   5.   Η παράγραφος 2 δεν εφαρμόζεται στην πίστωση των δεσμευμένων λογαριασμών, με:
   
               α)
            
            
               τόκους ή άλλα κέρδη σε σχέση με αυτούς τους λογαριασμούς, ή
            
         
               β)
            
            
               ποσά οφειλόμενα βάσει συμβάσεων, συμφωνιών ή υποχρεώσεων που είχαν συμφωνηθεί ή εγερθεί πριν από την ημερομηνία κατά την οποία οι λογαριασμοί αυτοί υποβλήθηκαν στη διάταξη της παρούσας απόφασης,
            
         εφόσον οι εν λόγω τόκοι, τα λοιπά κέρδη και οι οφειλές εξακολουθούν να εμπίπτουν στις διατάξεις της παραγράφου 1.
   Άρθρο 3
   1.   Το Συμβούλιο εφαρμόζει τροποποιήσεις του παραρτήματος Ι βάσει όσων ορίζει το Συμβούλιο Ασφαλείας ή η επιτροπή.
   2.   Το Συμβούλιο, αποφασίζοντας κατόπιν προτάσεως κράτους μέλους ή της Ύπατης Εκπροσώπου για την κοινή εξωτερική πολιτική και πολιτική ασφαλείας, εγκρίνει τροποποιήσεις του καταλόγου των παραρτημάτων ΙΙ και ΙΙΙ, εφόσον αυτό είναι αναγκαίο.
   3.   Το Συμβούλιο γνωστοποιεί την απόφασή του στο φυσικό ή νομικό πρόσωπο, την οντότητα ή τον φορέα, μαζί με τους λόγους για την προσθήκη του στον κατάλογο του παραρτήματος ΙΙΙ, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο φυσικό ή νομικό πρόσωπο, οντότητα ή φορέα να υποβάλει παρατηρήσεις.
   4.   Όταν υποβάλλονται παρατηρήσεις ή εφόσον προκύπτουν νέα ουσιαστικά στοιχεία, το Συμβούλιο αναθεωρεί την απόφασή του και ενημερώνει ανάλογα το πρόσωπο, την οντότητα ή τον φορέα που έχει καταχωρισθεί στο παράρτημα ΙΙΙ.
   Άρθρο 4
   Για να μεγιστοποιηθεί ο αντίκτυπος των μέτρων της παρούσας απόφασης, η Ένωση παροτρύνει τα τρίτα κράτη να θεσπίσουν περιοριστικά μέτρα παρόμοια με αυτά που περιέχονται στην παρούσα απόφαση.
   Άρθρο 5
   1.   Η παρούσα απόφαση επανεξετάζεται, τροποποιείται ή καταργείται όπως κρίνεται απαραίτητο, ιδίως βάσει των σχετικών αποφάσεων του Συμβουλίου Ασφαλείας.
   2.   Τα αναφερόμενα στο άρθρο 1 παράγραφος 1 στοιχείο β) και στο άρθρο 2 μέτρα επανεξετάζονται σε τακτά διαστήματα και, τουλάχιστον, κάθε δώδεκα μήνες. Παύουν να εφαρμόζονται σε σχέση με τα οικεία πρόσωπα και τις οντότητες εφόσον το Συμβούλιο ορίσει, σύμφωνα με διαδικασία του άρθρου 3 παράγραφος 2, ότι δεν πληρούνται πλέον οι όροι για την εφαρμογή τους.
   Άρθρο 6
   Η απόφαση 2012/237/ΚΕΠΠΑ καταργείται.
   Άρθρο 7
   Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 31 Μαΐου 2012.
      
         
            Για το Συμβούλιο
         
         
            Ο Πρόεδρος
         
         N. WAMMEN
      
   
   
      (1)  ΕΕ L 119 της 4.5.2012, σ. 43.
   
      ΠΑΡΑΡΤΗΜΑ I
      
         Κατάλογος των προσώπων που αναφέρονται στο άρθρο 1 παράγραφος 1 στοιχείο α)
      
      
                   
               
               
                  Ονοματεπώνυμο
               
               
                  Στοιχεία ταυτοποίησης
                  [ημερομηνία και τόπος γέννησης (η.γ. και τ.γ.)], αριθμός διαβατηρίου/δελτίου ταυτότητας κ.λπ.)
               
               
                  Λόγοι
               
            
                  1.
               
               
                  Στρατηγός António INJAI
                  (άλλως: António INDJAI)
               
               
                  Ιθαγένεια: Γουινέα-Μπισάου
                  η.γ.: 20.1.1955
                  τ.γ.: Encheia, Sector de Bissorá, Região de Oio, Guiné-Bissau
                  Γονείς: Wasna Injai και Quiritche Cofte
                  Επίσημα καθήκοντα: υποστράτηγος, αρχηγός του επιτελείου ενόπλων δυνάμεων
                  Αριθ. Διαβατηρίου: Διπλωματικό διαβατήριο AAID00435
                  Ημερομηνία έκδοσης: 18.2.2010
                  Τόπος έκδοσης: Γουινέα-Μπισάου
                  Ημερομηνία λήξης: 18.2.2013
               
               
                  Ο António Injai συμμετείχε προσωπικά στον σχεδιασμό και στην καθοδήγηση της ανταρσίας της 1ης Απριλίου 2010, η οποία κατέληξε στην παράνομη θέση υπό κράτηση του πρωθυπουργού, Carlo Gomez Junior, και του τότε αρχηγού του επιτελείου των ενόπλων δυνάμεων, José Zamora Induta. Κατά την προεκλογική περίοδο του 2012, υπό την ιδιότητά του ως αρχηγού του επιτελείου των ενόπλων δυνάμεων, προέβη σε δηλώσεις απειλώντας ότι θα καθαιρέσει τις εκλεγμένες αρχές και θα παύσει την εκλογική διαδικασία. Ο António Injai ενεπλάκη στον επιχειρησιακό σχεδιασμό του πραξικοπήματος της 12ης Απριλίου 2012. Αμέσως μετά το πραξικόπημα εξεδόθη το πρώτο ανακοινωθέν της «Στρατιωτικής Διοίκησης» από το γενικό επιτελείο των ενόπλων δυνάμεων, του οποίου ηγείται ο στρατηγός Injai.
               
            
                  2.
               
               
                  Υποστράτηγος Mamadu TURE (N'KRUMAH)
               
               
                  Ιθαγένεια: Γουινέα-Μπισάου
                  η.γ.: 26.4.1947
                  Επίσημα καθήκοντα: αναπληρωτής αρχηγός του επιτελείου των ενόπλων δυνάμεων
                  Διπλωματικό διαβατήριο DA0002186
                  Ημερομηνία έκδοσης: 30.3.2007
                  Τόπος έκδοσης: Γουινέα-Μπισάου
                  Ημερομηνία λήξης: 26.8.2013
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012
               
            
                  3.
               
               
                  Στρατηγός Estêvão NA MENA
               
               
                  η.γ.: 7.3.1956
                  Επίσημα καθήκοντα: γενικός επιθεωρητής ενόπλων δυνάμεων
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012
               
            
                  4.
               
               
                  Ταξίαρχος Ibraima CAMARÁ
                  (άλλως «Papa Camara»)
               
               
                  Ιθαγένεια: Γουινέα-Μπισάου
                  η.γ.: 11.5.1964
                  Γονείς: Suareba Camará και Sale Queita
                  Επίσημα καθήκοντα: αρχηγός του επιτελείου της αεροπορίας
                  Διπλωματικό διαβατήριο AAID00437
                  Ημερομηνία έκδοσης: 18.2.2010
                  Τόπος έκδοσης: Γουινέα-Μπισάου
                  Ημερομηνία λήξης: 18.2.2013
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012
               
            
                  5.
               
               
                  Αντισυνταγματάρχης Daba NA WALNA
                  (άλλως: «Daba Na Walna»)
               
               
                  Ιθαγένεια: Γουινέα-Μπισάου
                  η.γ.: 6.6.1966
                  Γονείς: Samba Naualna και In-Uasne Nanfafe
                  Επίσημα καθήκοντα: εκπρόσωπος Τύπου της «Στρατιωτικής Διοίκησης»
                  Αριθμός διαβατηρίου SA 0000417
                  Ημερομηνία έκδοσης: 29.10.2003
                  Τόπος έκδοσης: Γουινέα-Μπισάου
                  Ημερομηνία λήξης: 10.3.2013
               
               
                  Εκπρόσωπος Τύπου της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012
               
            
   
      ΠΑΡΑΡΤΗΜΑ II
      
         Κατάλογος προσώπων που αναφέρονται στο άρθρο 1 παράγραφος 1 στοιχείο β)
      
      
                   
               
               
                  Ονοματεπώνυμο
               
               
                  Στοιχεία ταυτοποίησης
                  (ημερομηνία και τόπος γέννησης, αριθμός διαβατηρίου ή δελτίου ταυτότητας κ.λπ.)
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Στρατηγός Augusto MÁRIO CÓ
               
               
                  Επίσημο αξίωμα: Αρχηγός του Επιτελείου του Στρατού
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  2.
               
               
                  Στρατηγός Saya Braia Na NHAPKA
               
               
                  Ιθαγένεια: Γουινέα-Μπισσάου
                  Επίσημο αξίωμα: Αρχηγός της Προεδρικής Φρουράς
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  3.
               
               
                  Συνταγματάρχης Tomás DJASSI
               
               
                  Ιθαγένεια: Γουινέα Μπισσάου
                  Ημ. γένν.: 18 Σεπτεμβρίου 1968
                  Επίσημο αξίωμα: Διοικητής της Προεδρικής Φρουράς
                  Διαβατήριο: AAIS00820
                  Ημ. έκδοσης: 24.11.2010
                  Τόπος έκδοσης: Γουινέα Μπισσάου
                  Ημ. λήξης: 27.04.2012
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Στενός σύμβουλος του Αρχηγού του Επιτελείου των Ενόπλων Δυνάμεων António Injai.
               
               
                  1.6.2012
               
            
                  4.
               
               
                  Συνταγματάρχης Cranha DANFÁ
               
               
                  Ιθαγένεια: Γουινέα Μπισσάου
                  Επίσημο αξίωμα: Αρχηγός Επιχειρήσεων του Κοινού Επιτελείου των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Στενός σύμβουλος του Αρχηγού του Επιτελείου των Ενόπλων Δυνάμεων António Injai.
               
               
                  1.6.2012
               
            
                  5.
               
               
                  Συνταγματάρχης Celestino de CARVALHO
               
               
                  Ιθαγένεια: Γουινέα Μπισσάου
                  Ημ. γένν.: 14.06.1955
                  Γονείς: Domingos de Carvalho και Josefa Cabral
                  Επίσημο αξίωμα: Πρόεδρος του Ινστιτούτου Εθνικής Άμυνας
                  Διαβατήριο: Διπλωματικό Διαβατήριο DA0002166
                  Ημ. έκδοσης: 19.02.2007
                  Τόπος έκδοσης: Γουινέα Μπισσάου
                  Ημ. λήξης: 15.04.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Πρώην Αρχηγός του Επιτελείου της Αεροπορίας. Η παρουσία του στην αντιπροσωπία που συναντήθηκε με την ECOWAS στις 26 Απριλίου επιβεβαιώνει τη συμμετοχή του στη «Στρατιωτική Διοίκηση».
               
               
                  1.6.2012
               
            
                  6.
               
               
                  Πλοίαρχος Sanhá CLUSSÉ
               
               
                  Ιθαγένεια: Γουινέα Μπισσάου
                  Ημερομηνία γέννησης: 28 Σεπτεμβρίου 1965
                  Γονείς: Clusse Mutcha και Dalu Imbungue
                  Επίσημο αξίωμα: Αναπληρωτής Αρχηγός του Επιτελείου του Ναυτικού
                  Διαβατήριο: SA 0000515
                  Ημ. έκδοσης: 08.12.2003
                  Τόπος έκδοσης: Γουινέα Μπισσάου
                  Ημ. λήξης: 29.08.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Η παρουσία του στην αντιπροσωπία της «Στρατιωτικής Διοίκησης» που συναντήθηκε με την ECOWAS στις 26 Απριλίου επιβεβαιώνει τη συμμετοχή του στη «Στρατιωτική Διοίκηση».
               
               
                  1.6.2012
               
            
                  7.
               
               
                  Αντισυνταγματάρχης Júlio NHATE
               
               
                  Ιθαγένεια: Γουινέα Μπισσάου
                  Έτος γέννησης: 1972
                  Επίσημο αξίωμα: Διοικητής του Συντάγματος Αλεξιπτωτιστών
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ο Αντισυνταγματάρχης Júlio Nhate διεξήγαγε τη στρατιωτική επιχείρηση για τη στήριξη του πραξικοπήματος της 12ης Απριλίου 2012.
               
               
                  1.6.2012
               
            
                  8.
               
               
                  Αντισυνταγματάρχης Tchipa NA BIDON
               
               
                  Ιθαγένεια: Γουινέα Μπισσάου
                  Ημερομηνία γέννησης: 28 Μαΐου 1954
                  Γονείς: «Nabidom»
                  Επίσημο αξίωμα: Αρχηγός της Στρατιωτικής Υπηρεσίας Πληροφοριών
                  Διαβατήριο: Διπλωματικό Διαβατήριο DA0001564
                  Ημ. έκδοσης: 30.11.2005
                  Τόπος έκδοσης: Γουινέα Μπισσάου
                  Ημ. λήξης: 15.05.2011
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  9.
               
               
                  Αντισυνταγματάρχης Tcham NA MAN (άλλως Namam)
               
               
                  Ιθαγένεια: Γουινέα Μπισσάου
                  Ημ. γένν.: 27 Φεβρουαρίου 1953
                  Γονείς: Biute Naman και Ndjade Na Noa
                  Επίσημο αξίωμα: Διευθυντής του Στρατιωτικού Νοσοκομείου των Ενόπλων Δυνάμεων
                  Διαβατήριο: SA0002264
                  Ημ. έκδοσης: 24.07.2006
                  Τόπος έκδοσης: Γουινέα Μπισσάου
                  Ημ. λήξης: 23.07.2009
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ο Αντισυνταγματάρχης Tcham Na Man είναι επίσης μέλος της Στρατιωτικής Ανώτατης Διοίκησης.
               
               
                  1.6.2012
               
            
                  10.
               
               
                  Ταγματάρχης Samuel FERΝΑΝDES
               
               
                  Ιθαγένεια: Γουινέα Μπισσάου
                  Ημ. γένν.: 22 Ιανουαρίου 1965
                  Γονείς: José Fernandes και Segunda Iamite
                  Επίσημο αξίωμα: Βοηθός του Αρχηγού Επιχειρήσεων της Εθνικής Φρουράς
                  Διαβατήριο: AAIS00048
                  Ημ. έκδοσης: 24.03.2009
                  Τόπος έκδοσης: Γουινέα Μπισσάου
                  Ημ. λήξης: 24.03.2012
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  11.
               
               
                  Ταγματάρχης Idrissa DJALÓ
               
               
                  Ιθαγένεια: Γουινέα Μπισσάου
                  Ημ. γένν.: 6 Ιανουαρίου 1962
                  Επίσημο αξίωμα: Σύμβουλος Πρωτοκόλλου του Αρχηγού του Επιτελείου των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ήταν ένας από τους πρώτους αξιωματικούς που παραδέχτηκαν δημόσια ότι ανήκαν στη «Στρατιωτική Διοίκηση», έχοντας υπογράψει ένα από τα πρώτα της ανακοινωθέντα (αριθ. 5, με ημερομηνία 13 Απριλίου). Ο Ταγματάρχης Djaló υπηρετεί επίσης στη Στρατιωτική Υπηρεσία Πληροφοριών.
               
               
                  1.6.2012
               
            
                  12.
               
               
                  Αντιπλοίαρχος Bion NA TCHONGO (άλλως Nan Tchongo
               
               
                  Ιθαγένεια: Γουινέα Μπισσάου
                  Ημ. γένν.: 8 Απριλίου 1961
                  Γονείς: Cunha Nan Tchongo και Bucha Natcham
                  Επίσημο αξίωμα: Αρχηγός της Υπηρεσίας Πληροφοριών του Ναυτικού
                  Διαβατήριο: Διπλωματικό Διαβατήριο DA0001565
                  Ημ. έκδοσης: 01.12.2005
                  Τόπος έκδοσης: Γουινέα Μπισσάου
                  Ημ. λήξης: 30.11.2008
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  13.
               
               
                  Αντιπλοίαρχος Agostinho Sousa CORDEIRO
               
               
                  Ιθαγένεια: Γουινέα Μπισσάου
                  Ημ. γένν.: 28 Μαΐου 1962
                  Γονείς: Luis Agostinho Cordeiro και Domingas Soares
                  Επίσημο αξίωμα: Αρχηγός Επιμελητείας του Κοινού Επιτελείου των Ενόπλων Δυνάμεων
                  Διαβατήριο: SA0000883
                  Ημ. έκδοσης: 14.04.2004
                  Τόπος έκδοσης: Γουινέα Μπισσάου
                  Ημ. λήξης: 15.04.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012
               
               
                  1.6.2012
               
            
                  14.
               
               
                  Λοχαγός Paulo SUNSAI
               
               
                  Ιθαγένεια: Γουινέα Μπισσάου
                  Επίσημο αξίωμα: Βοηθός του Στρατιωτικού Διοικητή της Βόρειας Περιοχής
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  15.
               
               
                  Υπολοχαγός Lassana CAMARÁ
               
               
                  Ιθαγένεια: Γουινέα Μπισσάου
                  Επίσημο αξίωμα: Αρχηγός των οικονομικών υπηρεσιών των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Υπεύθυνος για την υπεξαίρεση δημόσιων κεφαλαίων που ανήκαν στα τελωνεία, στη Γενική Διεύθυνση Μεταφορών και στη Γενική Διεύθυνση Μετανάστευσης. Με τα κεφάλαια αυτά χρηματοδοτείται η «Στρατιωτική Διοίκηση».
               
               
                  1.6.2012
               
            
                  16.
               
               
                  Υπολοχαγός Julio NA MAN
               
               
                  Ιθαγένεια: Γουινέα Μπισσάου
                  Επίσημο αξίωμα: Υπασπιστής του Αρχηγού του Επιτελείου των Ένόπλων Δυνάμεων
               
               
                  Μέλος της «Στρατιωτικής Διοίκησης». που ανέλαβε την ευθύνη για το πραξικόπημα της 12ης Απριλίου 2012. Ο υπολοχαγός Na Man συμμετείχε στην επιχειρησιακή διοίκηση του πραξικοπήματος της 12ης Απριλίου υπό τις διαταγές του António Injai. Έλαβε επίσης μέρος, εκ μέρους της «Στρατιωτικής Διοίκησης», σε συναντήσεις με πολιτικά κόμματα.
               
               
                  1.6.2012
               
            
   
      ΠΑΡΑΡΤΗΜΑ III
      
         Κατάλογος προσώπων, οντοτήτων ή φορέων που αναφέρονται στο άρθρο 2
      
      
                   
               
               
                  Ονοματεπώνυμο
               
               
                  Στοιχεία ταυτοποίησης (ημερομηνία και τόπος γέννησης, αριθμός διαβατηρίου ή δελτίου ταυτότητας κ.λπ.)
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Στρατηγός António INJAI (άλλως António INDJAI)
               
               
                  Ιθαγένεια: Γουινέα Μπισσάου
                  Ημ. γένν.: 20 Ιανουαρίου 1955
                  Τόπος γένν.: Encheia, Τομέας Bissorá, Περιφέρεια Oio, Γουινέα Μπισσάου
                  Γονείς: Wasna Injai και Quiritche Cofte
                  Επίσημο αξίωμα: Υποστράτηγος, Αρχηγός του Επιτελείου των Ενόπλων Δυνάμεων
                  Διαβατήριο: Διπλωματικό Διαβατήριο AAID00435
                  Ημ. έκδοσης: 18/02/2010
                  Τόπος έκδοσης: Γουινέα Μπισσάου
                  Ημ. λήξης: 18/02/2013
               
               
                  Ο António Injai συμμετείχε προσωπικά στο σχεδιασμό και την καθοδήγηση της ανταρσίας της 1ης Απριλίου 2010, η οποία κατέληξε στην παράνομη σύλληψη του πρωθυπουργού, Carlo Gomez Junior, και του τότε Αρχηγού του Επιτελείου των Ενόπλων Δυνάμεων, José Zamora Induta. Σε δηλώσεις του κατά την προεκλογική περίοδο του 2012, υπό την ιδιότητά του ως Αρχηγού του Επιτελείου των Ενόπλων Δυνάμεων, απείλησε ότι θα καθαιρέσει τις εκλεγμένες αρχές και θα παύσει την εκλογική διαδικασία. Ο António INJAI ενεπλάκη στον επιχειρησιακό σχεδιασμό του πραξικοπήματος της 12ης Απριλίου 2012.
                  Αμέσως μετά το πραξικόπημα, το Γενικό Επιτελείο των Ενόπλων Δυνάμεων,, του οποίου ηγείται ο Στρατηγός Injai, εξέδωσε το πρώτο ανακοινωθέν της «Στρατιωτικής Διοίκησης».
               
               
                  3.5.2012
               
            
                  2.
               
               
                  Ταγματάρχης Mamadu TURE (N'KRUMAH)
               
               
                  Ιθαγένεια – Γουινέα Μπισσάου
                  Ημ. γένν. 26 Απριλίου 1947
                  Επίσημο αξίωμα: Αναπληρωτής Αρχηγός του Επιτελείου των Ενόπλων Δυνάμεων
                  Διπλωματικό Διαβατήριο αριθ. DA0002186
                  Ημ. έκδοσης: 30.03.2007
                  Τόπος έκδοσης: Γουινέα Μπισσάου
                  Ημ. λήξης: 26.08.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  3.5.2012
               
            
                  3.
               
               
                  Στρατηγός Estêvão NA MENA
               
               
                  Ημ. γένν. 7 Μαρτίου 1956
                  Επίσημο αξίωμα: Γενικός Επιθεωρητής Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  3.5.2012
               
            
                  4.
               
               
                  Ταξίαρχος General Ibraima CAMARA (άλλως «Papa Camara»)
               
               
                  Ιθαγένεια – Γουινέα Μπισσάου
                  Ημ. γένν. 11 Μαΐου 1964
                  Γονείς: Suareba Camara και Sale Queita
                  Επίσημο αξίωμα: Αρχηγός του επιτελείου της Αεροπορίας
                  Διπλωματικό Διαβατήριο αριθ. AAID00437
                  Ημ. έκδοσης:18.02.2010
                  Τόπος έκδοσης: Γουινέα Μπισσάου
                  Ημ. λήξης: 18.02.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  3.5.2012
               
            
                  5.
               
               
                  Αντισυνταγματάρχης Daba NA WALNA (άλλως Daba Na Walna)
               
               
                  Ιθαγένεια – Γουινέα Μπισσάου
                  Ημ. γένν. 6 Ιουνίου 1966
                  Γονείς: Samba Naualna και In-Uasne Nanfafe
                  Επίσημο αξίωμα: Εκπρόσωπος της «Στρατιωτικής Διοίκησης»
                  Διαβατήριο αριθ. SA 0000417
                  Ημ. έκδοσης: 29.10.2003
                  Τόπος έκδοσης: Γουινέα Μπισσάου
                  Ημ. λήξης: 10.03.2013
               
               
                  Εκπρόσωπος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  3.5.2012
               
            
                  6.
               
               
                  Στρατηγός Augusto MÁRIO CÓ
               
               
                  Επίσημο αξίωμα: Αρχηγός του Επιτελείου του Στρατού.
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  3.5.2012
               
            
                  7.
               
               
                  Στρατηγός Saya Braia Na NHAPKA
               
               
                  Ιθαγένεια: Γουινέα Μπισσάου
                  Επίσημο αξίωμα: Αρχηγός της Προεδρικής Φρουράς
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  8.
               
               
                  Συνταγματάρχης Tomás DJASSI
               
               
                  Ιθαγένεια: Γουινέα Μπισσάου
                  Ημ. γένν.: 18 Σεπτεμβρίου 1968
                  Επίσημο αξίωμα: Διοικητής της Εθνικής Φρουράς
                  Διαβατήριο: AAIS00820
                  Ημ. έκδοσης: 24.11.2010
                  Τόπος έκδοσης: Γουινέα Μπισσάου
                  Ημ. λήξης: 27.04.2012
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Στενός σύμβουλος του Αρχηγού του Επιτελείου των Ενόπλων Δυνάμεων António Injai.
               
               
                  1.6.2012
               
            
                  9.
               
               
                  Συνταγματάρχης Cranha DANFÁ
               
               
                  Ιθαγένεια: Γουινέα Μπισσάου
                  Επίσημο αξίωμα: Προϊστάμενος Επιχειρήσεων του Κοινού Επιτελείου των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Στενός σύμβουλος του Αρχηγού του Επιτελείου των Ενόπλων Δυνάμεων António Injai.
               
               
                  1.6.2012
               
            
                  10.
               
               
                  Συνταγματάρχης Celestino de CARVALHO
               
               
                  Ιθαγένεια: Γουινέα Μπισσάου
                  Ημ. γένν.: 14.06.1955
                  Γονείς: Domingos de Carvalho και Josefa Cabral
                  Επίσημο αξίωμα: Πρόεδρος του Εθνικού Ινστιτούτου Άμυνας
                  Διαβατήριο: Διπλωματικό Διαβατήριο DA0002166
                  Ημ. έκδοσης: 19.02.2007
                  Τόπος έκδοσης: Γουινέα Μπισσάου
                  Ημ. λήξης: 15.04.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Πρώην Αρχηγός του Γενικού Επιτελείου της Αεροπορίας. Η παρουσία του στην αντιπροσωπία της «Στρατιωτικής Διοίκησης» που συναντήθηκε με την ECOWAS στις 26 Απριλίου επιβεβαιώνει τη συμμετοχή του στη «Στρατιωτική Διοίκηση».
               
               
                  1.6.2012
               
            
                  11.
               
               
                  Πλοίαρχος Sanhá CLUSSÉ
               
               
                  Ιθαγένεια: Γουινέα Μπισσάου
                  Ημερομηνία γέννησης: 28 Σεπτεμβρίου 1965
                  Γονείς: Clusse Mutcha και Dalu Imbungue
                  Επίσημο αξίωμα: Αναπληρωτής Αρχηγός του Επιτελείου του Ναυτικού
                  Διαβατήριο: SA 0000515
                  Ημ. έκδοσης: 08.12.2003
                  Τόπος έκδοσης: Γουινέα Μπισσάου
                  Ημ. λήξης: 29.08.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Η παρουσία του στην αντιπροσωπία που συναντήθηκε με την ECOWAS στις 26 Απριλίου επιβεβαιώνει τη συμμετοχή του στη «Στρατιωτική Διοίκηση».
               
               
                  1.6.2012
               
            
                  12.
               
               
                  Αντισυνταγματάρχης Júlio NHATE
               
               
                  Ιθαγένεια: Γουινέα Μπισσάου
                  Ημερομηνία γέννησης: 1972
                  Επίσημο αξίωμα: Διοικητής του Συντάγματος Αλεξιπτωτιστών
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ο Αντισυνταγματάρχης Júlio Nhate διεξήγαγε τη στρατιωτική επιχείρηση για τη στήριξη του πραξικοπήματος της 12ης Απριλίου 2012.
               
               
                  1.6.2012
               
            
                  13.
               
               
                  Αντισυνταγματάρχης Tchipa NA BIDON
               
               
                  Ιθαγένεια: Γουινέα Μπισσάου
                  Ημερομηνία γέννησης: 28 Μαΐου 1954
                  Γονείς: «Nabidom»
                  Επίσημο αξίωμα: Αρχηγός της υπηρεσίας πληροφοριών του στρατού
                  Διαβατήριο: Διπλωματικό Διαβατήριο DA0001564
                  Ημ. έκδοσης: 30.11.2005
                  Τόπος έκδοσης: Γουινέα Μπισσάου
                  Ημ. λήξης: 15.05.2011
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  14.
               
               
                  Αντισυνταγματάρχης Tcham NA MAN (άλλως Namam)
               
               
                  Ιθαγένεια: Γουινέα Μπισσάου
                  Ημ. γένν.: 27 Φεβρουαρίου 1953
                  Γονείς: Biute Naman και Ndjade Na Noa
                  Επίσημο αξίωμα: Διευθυντής του Στρατιωτικού Νοσοκομείου των Ενόπλων Δυνάμεων
                  Διαβατήριο: SA0002264
                  Ημ. έκδοσης: 24.07.2006
                  Τόπος έκδοσης: Γουινέα Μπισσάου
                  Ημ. λήξης: 23.07.2009
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ο Αντισυνταγματάρχης Tcham Na Man είναι επίσης μέλος της Στρατιωτικής Ανώτατης Διοίκησης.
               
               
                  1.6.2012
               
            
                  15.
               
               
                  Ταγματάρχης Samuel FERNANDES
               
               
                  Ιθαγένεια: Γουινέα Μπισσάου
                  Ημερομηνία γέννησης: 22 Ιανουαρίου 1965
                  Γονείς: José Fernandes και Segunda Iamite
                  Επίσημο αξίωμα: Βοηθός του Αρχηγού Επιχειρήσεων της Εθνικής Φρουράς
                  Διαβατήριο: AAIS00048
                  Ημ. έκδοσης: 24.03.2009
                  Τόπος έκδοσης: Γουινέα Μπισσάου
                  Ημ. λήξης: 24.03.2012
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  16.
               
               
                  Ταγματάρχης Idrissa DJALÓ
               
               
                  Ιθαγένεια: Γουινέα Μπισσάου
                  Ημ. γένν.: 06 Ιανουαρίου 1962
                  Επίσημο αξίωμα: Σύμβουλος Πρωτοκόλλου του Αρχηγού Επιτελείου των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ήταν ένας από τους πρώτους αξιωματικούς που παραδέχτηκαν δημόσια ότι ανήκαν στη «Στρατιωτική Διοίκηση», έχοντας υπογράψει ένα από τα πρώτα της ανακοινωθέντα (αριθ. 5, με ημερομηνία 13 Απριλίου). Ο ταγματάρχης Djaló υπηρετεί επίσης στη Στρατιωτική Υπηρεσία Πληροφοριών.
               
               
                  1.6.2012
               
            
                  17.
               
               
                  Αντιπλοίαρχος Bion NA TCHONGO (άλλως Nan Tchongo
               
               
                  Ιθαγένεια: Γουινέα Μπισσάου
                  Ημ. γένν.: 8 Απριλίου 1961
                  Γονείς: Cunha Nan Tchongo και Bucha Natcham
                  Επίσημο αξίωμα: Αρχηγός της Υπηρεσίας Πληροφοριών του Ναυτικού
                  Διαβατήριο: Διπλωματικό Διαβατήριο DA0001565
                  Ημ. έκδοσης: 01.12.2005
                  Τόπος έκδοσης: Γουινέα Μπισσάου
                  Ημ. λήξης: 30.11.2008
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  18.
               
               
                  Αντιπλοίαρχος Agostinho Sousa CORDEIRO
               
               
                  Ιθαγένεια: Γουινέα Μπισσάου
                  Ημ. γένν.: 28 Μαΐου 1962
                  Γονείς: Luis Agostinho Cordeiro και Domingas Soares
                  Επίσημο αξίωμα: Αρχηγός Επιμελητείας του Κοινού Επιτελείου των Ενόπλων Δυνάμεων
                  Διαβατήριο: SA0000883
                  Ημ. έκδοσης: 14.04.2004
                  Τόπος έκδοσης: Γουινέα Μπισσάου
                  Ημ. λήξης: 15.04.2013
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012
               
               
                  1.6.2012
               
            
                  19.
               
               
                  Λοχαγός Paulo SUNSAI
               
               
                  Ιθαγένεια: Γουινέα Μπισσάου
                  Επίσημο αξίωμα: Βοηθός του Στρατιωτικού Διοικητή της Βόρειας Περιοχής
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012.
               
               
                  1.6.2012
               
            
                  20.
               
               
                  Υπολοχαγός Lassana CAMARÁ
               
               
                  Ιθαγένεια: Γουινέα Μπισσάου
                  Επίσημο αξίωμα: Αρχηγός των οικονομικών υπηρεσιών των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Υπεύθυνος για την υπεξαίρεση δημόσιων κεφαλαίων που ανήκαν στα τελωνεία, στη Γενική Διεύθυνση Μεταφορών και στη Γενική Διεύθυνση Μετανάστευσης. Με τα κεφάλαια αυτά χρηματοδοτείται η «Στρατιωτική Διοίκηση».
               
               
                  1.6.2012
               
            
                  21.
               
               
                  Υπολοχαγός Julio NA MAN
               
               
                  Ιθαγένεια: Γουινέα Μπισσάου
                  Επίσημο αξίωμα: Υπασπιστής του Αρχηγού του Επιτελείου των Ενόπλων Δυνάμεων
               
               
                  Μέλος της «Στρατιωτικής Διοίκησης» που ανέλαβε την ευθύνη για το πραξικόπημα της 12ης Απριλίου 2012. Ο Υπολοχαγός Na Man συμμετείχε στην επιχειρησιακή διοίκηση του πραξικοπήματος της 12ης Απριλίου υπό τις διαταγές του António Injai. Έλαβε επίσης μέρος, εκ μέρους της «Στρατιωτικής Διοίκησης», σε συναντήσεις με πολιτικά κόμματα.
               
               
                  1.6.2012